فرانسه نینگ اطرافنی سقلش وزیری نیکولاس هولوت، اقلیم اوزگریش و اطرافنی سقلش سیاستلری بوییچه آماجلنگن هدفلرگه باریش گه ییترسیز بولیب قالگن لیگینی ایتیب استعفاء قیلدی.
فرانسه انتر رادیوسی نینگ جانلی روش ده گی برنامه سیگه قتنشگن هولوت، اقلیم اوزگریشی گه قرشی کوره ش آلیب باریش، بیولوژیک نوعیتنی محافظه قیلیش و ایریم اطرافی خطرلرنی قولگه آلیش توغریسیده آتیله دیگن آدیملرنینگ ییترسیز بولیب قالگن لیگی نتیجه سیده بو قرارنی آلگن لیگینی بیلدیردی.
فرانسه و ایریم ملتلرنینگ گلوبال ایسیش نینگ استه – سیکین بولیب باریشی و بیولوژیک نوعیت نینگ یوقه لیب کیتیشی گه مانع بولیش اوچون آلیب باریلگن فعالیتلرنینگ ییترسیز ایکن لیگینی اورغوله دی. هولوت، فرانسه جمهور باشلیغی ایمانوئیل مکرون نینگ دشتلرده اوی قوریش ریجه لریگه فرصت یراتیش بوییچه بیاناتی نینگ آرتیدن بو قرارنی آلدی.
ایسکی بیر تلویزیون برنامه سی آلیب بارووچیسی و اطرافنی سقلش کارشناسی بولگن هولوت، فرانسه جمهور باشلیغی مکرونگه استعفاء خبرینی بیرمه گن لیگینی ایتدی.
کارشناسلر، بو قرارنینگ کتته احتمال بیلن کابینه ده اوزگریش گه یوز بیره جگینی و اروپا بیرلیگی سیلاوی آلدی مکرون اداره سیگه کتته ضربه گه باعث بوله جگینی ایتماقده لر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
